Настя Ивлєєва

Анастаси́я Вячесла́вӯвна (На́стя) Ивлє́єва (кой была "уддана" Узеню́к https://www.gazeta.ru/culture/news/2023/12/17/21944569.shtml; род. 8 марца 1991, Розметелёво, Ленінґрадьска область, СССР, РСФСР) — російська телеведуща, блоґер, актріса. Май знама ге Instagram-блоґер и ведуща украйиньской телепередачі "Орел и Решка".

У децемброви 2023 року Настя орґанізовала "голу" вечорницю, пӯсля того ї обвинили у пропаґанді нетрадиціонных цінностий.

 Біоґрафія 
Родила ся 8 марца 1991 року у селі Розметелёво, Ленінґрадьска область, СССР, РСФСР. По кӯнцю учобы у школі поступила у Санкт-Петербурзькый Крайновый Універзитет, факултет рекламы и связи из обществом. У 2015 році переїхала у Москву.

У 2013 році завела свӯй Instagram-блоґ, на 1 мая 2024 її основный блоґ _agentgirl_  у Инстаґрамі мать 17,9 млн пудпищикӯв.

Мать и свӯй акаунт у Tik-tok и у YouTube послідньый мать 4,6 млн пудпищикӯв айбо из децембра 2023 року відеа ся не укладавуть.

 Лічный живӯт 
По переїзді у Москву зачала ходити из солістом рокаша "Челсі" Арсеном Бородіным, они ся познакомили ищи у 2011 році у Санкт-Петербурзі, у окто̄вброви 2017 пара ся розстала.

13 юна 2018 року заявила ош встрічать ся из гудаком (кіть му творбу мож так назвати) Алексійом Узенюком, май знамый ге «Елджей». 5 септембра 2019 року Настя ся уддала за Узенюка и взяла си го фамілію, она стала Анастасия Вячеславӯвна Узенюк, 9 юла (руно як ї партнерови ся сповнило 25 рокӯв) заявила ож они ся розставуть.

 Общественна позіція 
У 2017 році была у Крымови, за што ю̄в и заказали у 2019 році вїзд у Украйину на 3 рокы.

У 2020 році пуддержовала Алексія Навального, а кой го отравили "Новічком" та желала му "Скорше поправитися".

Марец 2022 року. Настя Ивлєєва уступила против Російской аґресії против Украйины и призвала Путіна "Лишити ся кровопролытя".

29 фебруара 2024 року у свою̄м ТҐ- каналі заявила ош, по никаню посланя Путіна ид федералным зборам готова го пуддержати на выборах 2024 року.

2 мая 2024 року была на окупіроватых Росіёв теріторіёх. 

Уповіла ош ниґда не пуддержовала А. Навального а леш была членом "популарного кываня", купила за свої гроші БПЛА на ВС РФ.

 Фіґлі 
Знама миже молодого поколіня ге автор мема "Пися пятнадцать сантиметров". Появилося вно у єдному из епізодӯв ї интервю у Митра Дудя де она условила желаный розмір полового органа якый має быти у ї партнера.

 Удкликованя 
Тоты даны суть часточно або цалком основаны на перекладї статї Ивлеева, Настя на Російськӯв Вікіпедії (чісло ревізії не было становлене).